CELEX: 62018TN0545
Language: sl
Date: 2018-09-11 00:00:00
Title: Zadeva T-545/18: Tožba, vložena 11. septembra 2018 – YL/Komisija

26.11.2018   
            
            
               SL
            
            
               Uradni list Evropske unije
            
            
               C 427/83
            
         
      Tožba, vložena 11. septembra 2018 – YL/Komisija
      (Zadeva T-545/18)
      (2018/C 427/110)
      Jezik postopka: francoščina
      
         Stranki
      
      
         Tožeča stranka: YL (zastopnik: P. Yon, odvetnik)
      
         Tožena stranka: Evropska komisija
      
         Predlogi
      
      Tožeča stranka predlaga, naj:
      
                  —
               
               
                  se njena odstranitev iz seznama napredovanj za leto 2017 razglasi za nično;
               
            
                  —
               
               
                  retroaktivno napreduje s 1. januarjem 2017;
               
            
                  —
               
               
                  se ji prisodi odškodnina v višini 100 000 EUR za škodo, ki jo je utrpela zaradi izpodbijanih aktov zaradi: časa in energije, ki ju je porabila zaradi tega postopka in priprave nanj, težav zaradi občutka zavrnitve, izključenosti in preganjanja s strani organa, ki bi moral skrbeti za interes svojih zaposlenih in biti do njih vsaj nevtralen, če ne dobronameren;
               
            
                  —
               
               
                  se ji povrnejo odvetniški in sodni stroški v višini 10 000 EUR;
               
            
                  —
               
               
                  Komisija nosi svoje stroške.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja dva tožbena razloga.
      
                  1.
               
               
                  Prvi tožbeni razlog se nanaša na kršitev Kadrovskih predpisov za uradnike Evropske unije (v nadaljevanju: kadrovski predpisi), ki naj bi jo storil organ za imenovanja (v nadaljevanju: OI) s tem, da je zavrnitev napredovanja tožeče stranke oprl na že izrečeno sankcijo, čeprav je ta sankcija že vplivala na kariero tožeče stranke tako, da je bila ta uvrščena v nižji plačilni razred. Poleg tega naj bi bila izpodbijana odločba sprejeta na podlagi tega, da je bila navedena sankcija povezana s službenim ravnanjem, čeprav je bilo v odločbi o sankciji iz leta 2016 navedeno, da so bila ravnanja, ki so bila sankcionirana, storjena zunaj službenih funkcij in odgovornosti tožeče stranke.
               
            
                  2.
               
               
                  Drugi tožbeni razlog se nanaša na zlorabo pooblastil in postopka, ki naj bi jo OI storil s tem, da je pristojnost v zvezi z napredovanjem uporabil za okrepitev sankcije, ki je bila izrečena leta 2016, in da je postopek napredovanja uporabil tako, da se je izognil omejitvam, ki so v kadrovskih predpisih določene v zvezi z odlogom napredovanja.